Andmekaitse Inspektsioon

Tatari 39

Tallinn 10134

Majandus- ja Kommunikatsiooniministeerium

*(taotluse esitaja)*

**TAOTLUS ISIKUANDMETE TÖÖTLEMISEKS TEADUSUURINGUS**

**Juhindudes isikuandmete kaitse seaduse (IKS) paragrahvis 6 sätestatust palun kooskõlastada**

|  |  |
| --- | --- |
| **Uuringu pealkiri** | Startup viisa meetme mõjuanalüüs |

|  |  |
| --- | --- |
| Kas poliitika kujundamise uuring (IKS § 6 lg 5) või | jah |
| uuring hõlmab eriliigilisi isikuandmeid ja puudub valdkondlik eetikakomitee (IKS § 6 lg 4) | - |
| *Palume eelmise kahe lahtri puhul valida üks vastavalt õiguslikule alusele, v.a olukorras, kui poliitika kujundamise uuringu puhul puudub valdkondlik eetikakomitee. Kui poliitika kujundamise uuringus töödeldakse eriliiki isikuandmeid, siis täita ka eetikakomitee otsuse lahter.* | |
| Kas isikuandmete töötleja on määranud andmekaitsespetsialisti (sh tema nimi ja kontaktandmed)? | **Riigi Info- ja Kommunikatsioonitehnoloogia Keskus**,   Reg. kood: 77001613. Juriidiline aadress: Lõõtsa tn 8A 11414 Tallinn (edaspidi RIT)  Kadri Levand, [kadri.levand@rit.ee](mailto:kadri.levand@rit.ee)   Andmekaitseteenust osutab RIT pooltevahelise lepingu alusel. |
| Kas on olemas eetikakomitee otsus[[1]](#footnote-2)?  *Kooskõlastuse olemasolul lisada see taotlusele.* | ei |
| Kas osa uuringust toimub andmesubjekti nõusoleku alusel?  *Kui jah, siis palume taotlusele lisada nõusoleku vorm või selle kavand ning küsimustik või selle kavand.* | ei |

|  |  |
| --- | --- |
| **1. Vastutava töötleja üldandmed[[2]](#footnote-3)** |  |
| 1.1. Vastutava töötleja nimi, registrikood, aadress ja kontaktandmed (sh kontaktisik)  *analoogne registrikandega, kontaktisiku e-post, telefon* | **Majandus- ja Kommunikatsiooniministeerium**  Reg kood: 70003158  Aadress: Suur-Ameerika 1  15001 Tallinn Harju maakond  **Kontakt: Liisi Kirch**  telefon +372 5333 1811  e-post [liisi.kirch@mkm.ee](mailto:liisi.kirch@mkm.ee) |
| 1.2. Isikuandmete töötlemiskoha aadress (kui erineb registriandmetest)  *maja, tänav, asula/linn, maakond, postiindeks* |  |

|  |  |
| --- | --- |
| 2. **Volitatud töötleja üldandmed[[3]](#footnote-4)** |  |
| 2.1. Volitatud töötleja nimi, registrikood, aadress ja kontaktandmed (sh kontaktisik)  *Aadress analoogne registrikandega, kontaktisiku e-post ja telefoninumber* | **Statistikaamet**,  Reg. kood: 70000332, Juriidiline aadress: Tatari 51, 10134 Tallinn,  **Ilona Reiljan**  tel: 625 9390  [ilona.reiljan@stat.ee](mailto:ilona.reiljan@stat.ee) |
| 2.2. Isikuandmete töötlemiskoha aadress (kui erineb registriandmetest)  *maja, tänav, asula/linn, maakond, postiindeks* | - |
| 2.3. Volitatud töötleja nimi, registrikood, aadress ja kontaktandmed (sh kontaktisik)  *Aadress analoogne registrikandega, kontaktisiku e-post ja telefoninumber* | **Ettevõtluse ja Innovatsiooni Sihtasutus,**  Reg. kood: 90006012, Juriidiline aadress: Sepise 7, 11415 Tallinn (edaspidi EIS)  **Ivan Polynin**  tel: 58448208 [ivan.polynin@startupestonia.ee](mailto:ivan.polynin@startupestonia.ee) |
| 2.4. Isikuandmete töötlemiskoha aadress (kui erineb registriandmetest)  *maja, tänav, asula/linn, maakond, postiindeks* | - |

|  |  |
| --- | --- |
| **3. Mis on teadusuuringu läbiviimise õiguslik alus?**  *Nimetage õigusakt, mis annab Teile õiguse teadusuuringut läbi viia. Ei piisa viitest IKS § 6-le. Poliitikakujundamise eesmärgil läbiviidava uuringu puhul tuua välja volitusnorm, millest nähtub, et asutus on selle valdkonna eest vastutav. Akadeemilise uuringu korral võib see olla näiteks Teadus- ja arendustegevuse korralduse seadus või teadus- või arendusprojekti avamise otsus, leping vms.* | Isikuandmete kaitse seaduse (edaspidi IKS) § 6 kohaselt on lubatud isikuandmete töötlemine teadus- ja ajaloouuringu ning riikliku statistika vajadusteks ning sama paragrahvi lõike 5 kohaselt loetakse teadusuuringuks ka täidesaatva riigivõimu analüüsid ja uuringud, mis tehakse poliitika kujundamise eesmärgil ja nende koostamiseks on täidesaatval riigivõimul õigus teha päringuid teise vastutava või volitatud töötleja andmekogusse ning töödelda saadud isikuandmeid. IKS § 6 lõikest 1 tulenevalt võib isikuandmeid andmesubjekti nõusolekuta teadus- või ajaloouuringu või riikliku statistika vajadusteks töödelda eelkõige pseudonüümitud või samaväärset andmekaitse taset võimaldaval kujul ning enne isikuandmete üleandmist teadus- või ajaloouuringu või riikliku statistika vajadustel töötlemiseks asendatakse isikuandmed pseudonüümitud või samaväärset andmekaitse taset võimaldaval kujul andmetega.  Vabariigi Valitsuse seaduse § 63 lg 1 kohaselt on MKM-i kui vastutava töötleja valitsemisalas ettevõtlus-, tööhõive- ning tööturupoliitika kavandamine ja vastavate õigusaktide eelnõude koostamine.  Vabariigi Valitsuse 23.10.2022 määrusega nr 323 kehtestatud Majandus- ja Kommunikatsiooniministeeriumi põhimääruse § 10  kohaselt on ministeeriumi tegevuse eesmärk luua eeldused Eesti majanduse konkurentsivõime ja tootlikkuse kasvuks, töötades välja ja viies ellu riigi majandus-, ettevõtlus-, tööhõive-, tööturu- ja maakasutuspoliitikat.  MKM lähtub oma töös täiendavalt IKS-s täidesaatvat riigivõimu puudutavatest õigustest ja kohustustest. Ülalnimetatud IKS § 6 lg 5 võimaldab analüüsida andmeid poliitika kujundamise eesmärgil.  Eelnevalt kirjeldatud õigusliku aluse baasil näeb MKM vajadust poliitika kujundamise eesmärgil uurida välistalendi kaasamise mõju (edaspidi „startup viisa“), mida viib ellu Ettevõtluse ja Innovatsiooni Sihtasutus (EIS). |

|  |
| --- |
| **4. Mis on isikuandmete töötlemise eesmärk?**  *Kirjeldage uuringu eesmärke ja püstitatud hüpoteese, mille saavutamiseks on vajalik isikuandmete töötlemine. Palume siin punktis s****elgitada kogu uuringut, mitte ainult taotluse esemeks olevat osa*** *(näitaks ka nõusoleku alusel toimuvat uuringu osa). Kui osa uuringust toimub nõusoleku alusel, siis palume taotlusele lisada nõusoleku vorm või selle kavand ning küsimustik või selle kavand.*  Eelnevalt kirjeldatud poliitikakujundust viib MKM majandus- ja infotehnoloogiaministri 30.08.2023 allkirjastatud käskkirja nr 137 „Toetuse andmise tingimused iduettevõtluse hoogustamiseks ehk Startup Estonia tegevuste elluviimiseks“ kaudu ellu startup viisa meedet, mis käivitus 2017. aastal ja selle eesmärgiks on hoogustada iduettevõtlust läbi vajaliku inimkapitali kättesaadavuse hõlbustamise väljaspool Euroopa Liitu asuvatest riikidest. Meede on suunatud väljastpoolt EL riikidest tulevatele iduettevõtetele ettevõtte asutamiseks Eestis ja siin juba tegutsevatele sektori ettevõtetele (iduettevõtetele ja kasvuettevõtetele) kvalifitseeritud töötajate toomiseks väljastpoolt EL riike. Meetme raames Eestisse tulevate välismaalaste siin tegutsemise tingimused on reguleeritud Välismaalaste seaduses.  Käskkirja punkti 5.1.5 kohaselt on MKM poolt ellu kutsutud Startup Estonia tegevuse üheks oodatavaks tulemuseks välja kujunenud mitmekesine iduettevõtete ökosüsteem, mis on pikas perspektiivis jätkusuutlik ja globaalses kontekstis konkurentsivõimeline ning loob eeldused globaalse kasvupotentsiaaliga iduettevõtete tekkeks ja kasvuks Eestis.  Startup viisa meetme mõjuanalüüs annab ühtlasi parema sisendi käskkirja punktis 6 välja toodud järgmiste väljundnäitajatel täitmise osas:   * Toetatud ettevõtjate arv, kes on Eestisse kolmandatest riikidest ümber asumas ja saanud loa Eestis iduettevõtlusega tegelema hakata. Sihttase 2029. aastaks: 500. * Kolmandatest riikidest Eestisse tööle asumiseks loa saanud töötajate arv. Sihttase 2029. aastaks 3500.   Startup viisa meetme kasutajate andmete töötlemine on vajalik meetme mõju hindamiseks. Analüüsi peamiseks eesmärgiks on saada kvaliteetset sisendit meetme kujundamiseks ja juhtimiseks. Selleks on vaja infot meetme abil Eestisse iduettevõtluse eesmärgil ja iduettevõttes/ kasvuettevõttes töötamise eesmärgil saabunud isikute kohta ja selle kohta, milline on olnud seeläbi meetme majanduslik mõju.  Mõju hindamise käigus soovitakse vastuseid järgmistele küsimustele:   * + Kui palju ja milliseid ettevõtteid on meetme abil loodud?   + Kui palju ja milliseid makse on meetme raames loodud ettevõtted ja Eestisse iduettevõttes/ kasvuettevõttes töötamise eesmärgil saabunud töötajad siin maksnud?   + Milline on meetme raames ümber asunud isikute taust: sugu, vanusegrupp, kodakondsus ja sünniriik?   + Millise kvalifikatsiooniga ja millistele ametipositsioonidele on meetme raames Eestisse tööle tuldud?   + Milline on meetme raames tööle asunud isikute keskmine palk ja loodud lisandväärtus?   + Kui kaua on meetme raames saabunud isikud Eestis tegutsenud?   + Kas meetme raames ümber asunud ettevõtjad ja töötajad on tulnud üksi või koos perekonnaga?   + Milline on meetme kaudne (tarbimise) mõju?   Käesoleva analüüsi tulemusena on vajalik saada ka tagasiulatuvalt varasemate aastate (18.01.2017-31.12.2024) andmeid, et hinnata meetme mõju selle algusest alates.  Mõju hindamiseks vajalikud andmed (startup viisa meedet kasutanud isikute isikustatud andmed) on olemas Politsei- ja Piirivalveametil (edaspidi PPA). Eelpool nimetatud küsimustele vastuse saamiseks on vaja, et meetme kasutajate isikustatud andmed edastab PPA vastavalt poolte kokkuleppele Statistikaametisse (edaspidi SA), kelle valduses on andmed teistest riiklikest registritest, mille alusel on võimalik välja võtta eelpool toodud küsimustele vastavad andmed.  SA koostab enda valduses olevate isikuandmete põhjal MKM/EISi tellimusel töö, mille tulemusel koostatud meetme mõju hindamise analüüs sisaldab vaid agregeeritud andmeid. MKM/EIS analüüsi tellijana ei töötle isikustatud andmeid. |

|  |
| --- |
| **5. Selgitage, miks on isikut tuvastamist võimaldavate andmete töötlemine vältimatult vajalik uuringu eesmärgi saavutamiseks.**  Uuringu sisendandmete kogumise etapis on isikustatud andmed vajalikud, et eri registrite andmeid pseudonüümitult ühendada, kuna vastasel korral ei oleks eri registrites sama isiku andmed kokku viidavad.  Antud uuringu puhul käib protsess nii: PPA filtreerib Viisaregistrist välja vajalikud isikud ja kuna seal on enamusel isikutel puudu isikukood, siis PPA lingib neile külge isikukoodid. Seejärel edastatakse andmed otsest tuvastamist võimaldatavana SAsse. Seejärel läbivad andmed SA-s kohe pseudonüümimise protsessi ehk andmetelt võetakse küljest ära eesnimi, perenimi, isikukood ning nende alusel moodustatakse pseudonüümne kood, mille võtit on kasutatud ka teiste registri andmete puhul.  Antud võtmele ei ole juurdepääsu uuringut läbiviivatel eksperimentaalstatistika tiimi analüütikutel ja andmeteaduritel. MKM/EISile on saadetud koondtabelid/agregeeritud tabelid. Lisaks on tabelites arvestatud SA konfidentsiaalsusreeglitega ehk tabelites ei esine väikseid väärtuseid, millega oleks võimalik isikuid tuvastada. |

|  |
| --- |
| 6. Selgitage ülekaaluka huvi olemasolu.  Analüüsi ülekaalukas avalik huvi tuleneb vajadusest mõista startup-viisa kui sisserändepoliitika olulise osa majanduslikku ja sotsiaalset mõju. Ühest küljest võimaldab kavandatav analüüs hinnata demograafilisi ja sotsiaalseid muutusi, mida toovad kaasa startup-viisa programmi kasutavad ettevõtjad ja nende pereliikmed (pereliikme viisa saajad), kes programmist kasu saavad. Teisest küljest võimaldab see EIS-il/MKM-il hinnata selle demograafilise kategooria potentsiaalset kasu Eesti majandusele ja määrata kindlaks praeguse startup-viisa programmi tõhusus, mis on riigieelarve piirangute tingimustes äärmiselt oluline.  Meetme edukus sõltub otseselt meetme seniste kasutajate analüüsist, mis aitab mõista selle majanduslikku mõju. Mõju mõistmine aitab omakorda kaasa meetme efektiivsemale ja andmepõhisemale juhtimisele, mis on vajalik idu- ja kasvuettevõtete ökosüsteemi jätkusuutlikkuse ja konkurentsivõime kasvatamiseks.  Andmete töötlemine on seega vajalik, et:   * Hinnata meetme mõju: analüüs võimaldab hinnata meetme otseseid ja kaudseid mõjusid, sealhulgas loodud ettevõtteid, töökohtade arvu, makstud makse, töötajate tausta ja kvalifikatsiooni, mis on olulised indikaatorid meetme edukuse mõõtmisel. * Aidata kaasa poliitikakujundamisele: Detailne analüüs pakub vajalikku teavet otsustajatele ja poliitikakujundajatele, et kohandada ja optimeerida meetme tingimusi, et maksimeerida selle kasulikkust nii Eesti majandusele kui ka siin tegutsevatele idu- ja kasvuettevõtetele. Tegevuste elluviimisel on ootus protsesse ja meetmeid efektiivistada ning selleks on vajalik hinnata meetmete mõju. Kui taotluses kirjeldatud andmeid ei ole võimalik mõju hindamiseks kasutada, siis ei ole võimalik ka pakkuda adekvaatset andmepõhist sisendit meetme kujundamiseks. * Tagada läbipaistvus ja vastutus: Andmete põhjalik töötlemine võimaldab hinnata, kas meetme eesmärgid saavutatakse ja kas ressursse kasutatakse tõhusalt. |

|  |
| --- |
| **7. Selgitage, kuidas tagate, et isikuandmete töötlemine ei kahjusta ülemääraselt andmesubjekti õigusi ega muuda tema kohustuste mahtu.**  *Vajadusel loetleda täiendavaid kaitsemeetmeid privaatsuse riive vähendamiseks.*  Meetme analüüsiks vajalikud kasutajate andmed on olemas SA-l ja PPA-l ning andmeid täiendavalt juurde ei koguta. Meetme mõju hindamiseks vajalike andmete välja võtmiseks isikuandmed pseudonüümitakse SA-s. SA ühendab erinevatest riiklikest registritest pärit andmeid, et koostada põhjalik ülevaade startup viisa meetme mõjudest. Kuna andmed edastatakse tellijale agregeeritud kujul ei ole võimalik teha andmesubjektide (meetme kasutajate) suhtes sellel analüüsil põhinevaid otsuseid. Samal põhjusel muud mõjuvad tagajärjed ka ei teki.  Lisaks ei tee MKM ja EIS otsuseid viisa/elamisloa andmise/mitteandmise kohta, sest see kompetentsus kuulub ainult PPA-sse. MKM-i ja EIS-i otsused, mis on tehtud viisa mõjuanalüüsi põhjal, mõjutavad ainult startup-viisa programmi kujundamist, mille eesmärk on kasvatada kolmandate riikide kodanikke kasvatama oma iduettevõtet Eestis. Seega need andmesubjektid, kes on juba meetmeid kasutanud, ei saa võimalikest muudatustest mõjutatuks, sest neile on juba startup-viisa väljastatud. Kui meetme mõju hindamise tulemusel selgub, et meetme efektiivsema elluviimise eesmärgilt tuleks tingimusi muuta, siis võivad tulevased meetme muudatused omada mõju vaid uutele taotlejatele, kelle andmeid antud uuring aga ei käsitle. |

|  |
| --- |
| **8. Kuidas toimub andmete edastamine isikuandmete allikalt teadusuuringu läbiviijani?** Sealhulgas palume välja tuua milliseid töötlussüsteeme ja/või keskkondi (sh pilveteenus) isikuandmete (sh pseudonüümitud) töötlemiseks kasutatakse ning millises riigis[[4]](#footnote-5) asuvad töötlussüsteemide/pilveteenuse pakkuja serverid.  PPA edastab Viisaregistri varasema perioodi andmed Statistikaameti asutusepõhisele sertifikaadile krüpteeritult csv failina UTF-8 kodeeringus Statistikaameti Sharepoint keskkonna kaudu. Andmevahetus toimub X-tee teenuse kaudu.  Andmed paiknevad ja nende töötlus toimub Statistikaameti serverites, mis asuvad Eestis.  Andmete töötlemise tulemused edastab Statistikaamet teadusuuringu läbiviijale statistiliselt üldistatul kujul, tagades, et isikuid ei ole võimalik tuvastada. Analüüsi tulemid tabelitena läbivad enne teadusuuringu läbiviijale väljastamist konfidentsiaalsuse kontrolli, mille viib läbi Statistikaameti töötaja. |

|  |
| --- |
| **9. Loetlege isikute kategooriad, kelle andmeid töödeldakse ning valimi suurus.**  *Inimeste rühmad, keda uurida kavatsetakse ning kui palju neid on.*  Meede hõlmab endas VMSis nimetatud järgmisi isikuid, kellel on:  • Tähtajalised elamisload töötamiseks iduettevõttes (VMS § 181 lg 1 p 12). Alates 18.01.2017. Andmed nende isikute kohta on SA-l olemas.  • Tähtajalised elamisload töötamiseks kasvuettevõttes (VMS § 181 lg 2 p 6). Alates aastast 2023. Andmed nende isikute kohta on SA-l olemas.  • Tähtajalised elamisload ettevõtluseks iduettevõttes (VMS § 191). Alates 18.01.2017. Andmed nende isikute kohta on SA-l olemas.  • Lühiajalise töötamise registreerimised (LTR) iduettevõttes (alus viisa; töötamise liik = töötamine iduettevõttes)- VMS § 106. lg 1 p 4. Alates 18.01.2017. Andmed nende isikute kohta on SA-l olemas.  • Lühiajalise töötamise registreerimised (LTR) kasvuettevõttes (alus viisa; töötamise liik = töötamine iduettevõttes)- VMS § 1063 . Alates aastast 2023. Andmed nende isikute kohta on SA-l olemas.  • Viisa iduettevõtluseks (reisi eesmärk= Iduettevõtlusega tegelemine)- VMS § 62 4. Alates 18.01.2017. Andmeid nende isikute kohta ei ole SA-l olemas. Need on ainsad andmed, mida uuringu raames on vaja täiendavalt PPA süsteemist SA-le edastada.  • Kõik isikud, kes elavad samal aadressil ülaltoodud kategooriate isikutega. Kaudse mõju hindamiseks on vaja teada palju/ millised perekonna liikmed on kaasa tulnud viisa meedet kasutanud isikutega. Selle kategooria puhul küsitakse **aga üksnes üldarvu** ning muid andmeid valimis ei arvestata.  Täpset valimi mahtu on keeruline hinnata, sest täna puudub ülevaade sellest kui palju on täpselt meetme raames isikud Eestisse saabunud. Mõningase valimi mahu indikatsiooni annab positiivsete otsuste statistika, see aga ei võrdu kogu valimi mahuga. Kokku väljastati 2024. aastal 505 luba (sisaldab nii elamislubasid, LTR kui ka viisasid töötamiseks ja ettevõtluseks. Sh viisad ettevõtluseks positiivseid otsuseid oli 2024. aastal 44). Alates programmi algusest on kokku väljastatud elamislubasid 3102 ja viisasid 3480 (sh asutajatele/ettevõtluseks 605). Programmi algusest alates on kokku Eestis viibimise õiguse saanud 6582 inimest (sh asutajaid 1175, iduettevõtetes töötamiseks 5137, kasvuettevõttes töötamiseks 270). Lõplik uuringu valimi suurus sõltub sellest, kui palju on positiivse otsuse saanud isikutest päriselt Eestisse tööle tulnud/ siin ettevõtte loonud ja kas neid on võimalik erinevate vastutava ja volitatud töötlejate käsutuses olevate andmetega siduda. Kõik see aga selgub töö käigus, sest varem pole sellist infot analüüsitud. |
| **9.1. Tooge välja periood, mille kohta isikuandmete päring tehakse.**  Uuring piiritletakse taotluses läbivalt perioodiga alates viisa meetme algusest 18.01.2017. aastal kuni 31. detsembrini 2024. Vajadusel korratakse sarnast mõjuanalüüsi tulevikus. |
| **9.2. Loetlege töödeldavate isikuandmete kooseis.**  *Tuua detailselt välja, milliseid isikuandmeid töödeldakse (nt ees- ja perenimi, isikukood, e-posti aadress jne) ning põhjendus, miks just neid andmeid on uuringu eesmärgi täitmiseks vaja. Vajadusel esitada taotluse lisana (nt tabelina).*  Andmete ühendamiseks ja pseudonüümitud kujul analüüsimiseks on vajalik  isikukoodist (või selle puudumisel nime, soo ja sünniaja järgi) koodivõtme abil tuletatud pseudonüüm.  Valimi moodustamiseks on vajalik:  Startup viisa meetme raames Eestisse tulnud välismaalaste (nimetatud punktis 9) pseudonüüm, kodakondsus ja sünniriik, taotluse esitamise kuupäev, elamisloa/ viisa kehtivuse aeg  Mõju hindamiseks on vajalik:  Loodud ettevõtete arv  Loodud töökohtade arv  Makstud maksude suurus  Kõrgeim haridustase  Amet  Ametite algus- ja lõppaeg  Kodakondsus, sünniriik  Pereliikmete arv |
| **9.3. Loetlege isikuandmete allikad.**  *Nimetage konkreetsed isikuandmete allikad (nt registrid, küsitluslehed jne), kust isikuandmeid saadakse.*  Punktis 9 nimetatud andmed, mille juurde on lisatud märge, et andmed on SA-l olemas, edastab PPA kord aastas andmevahetuselepingu alusel SA-le riikliku statistika seaduse § 28 lg 4 alusel riikliku statistika tegemise eesmärgil. Need andmed on SA-l olemas.  Iduettevõtlusega seotud viisa andmeid hetkel SA-le ei edastata, kuid kõik need andmed on vajalikud mõjuanalüüsi koostamiseks, mõjuanalüüsi läbiviimise alused on kirjeldatud punktis 3.  Uuringus kasutatakse järgmistest registritest pärinevaid pseudonüümitud isikuandmetega andmeid:   * Viisaregister (eesmärk: vaadeldava kogumi moodustamine, vajalik saada antud tellimustööks SA-l PPA-lt andmed nende isikute kohta, kes on saanud viisa iduettevõtluseks (reisi eesmärk= Iduettevõtlusega tegelemine)- VMS § 62 4. Alates 18.01.2017.)   + Isikukood, eesnimi, perenimi, sugu, sünniaeg, et SA saaks luua pseudonüümitud isikukoodi   + Kodakondsus (vajalik, sest neid isikuid ei ole rahvastiku statistilises registris)   + Sünniriik (vajalik, sest neid isikuid ei ole rahvastiku statistilises registris)   + Viisa kehtivusaeg (vajalik, et teha aastati statistikat) * Välismaalase lühiajalise Eestis töötamise registreerimise andmekogu (eesmärk: vaadeldava kogumi moodustamine – SA-le laekuvad andmed kõikide isikute kohta, kes on vaatlusaastal esitanud lühiajalise Eestis töötamise taotluse ja need andmed on vajalikud riikliku statistika tegemiseks. Antud analüüsis on vaja antud andmetest välja filtreerida need isikud, kes on Eestisse tulnud viisa alusel, et töötada iduettevõttes või kasvuettevõttes)   + Töötamise liik (vajalik võtta need isikud, kellel liik on „töötamine iduettevõttes“ või „töötamine kasvuettevõttes“)   + Taotlemise alus (vajalik võtta need isikud, kellel alus on „viisa alusel“)   + Otsus (vajalik võtta need isikud, kellel otsus on „registreerimine“)   + Töötamise perioodid (vajalik, et teha aastati statistikat)   + Kodakondsus (vajalik võtta nendel isikutel, kes ei kuulu rahvastiku statistilisse registrisse)   + Sünniriik (vajalik võtta nendel isikutel, kes ei kuulu rahvastiku statistilisse registrisse)   + Sugu (vajalik juhul kui isikut ei ole rahvastiku statistilises registris, et teha statistikat soo järgi)   + Vanus (vajalik juhul kui isikut ei ole rahvastiku statistilises registris, et teha statistikat vanuse järgi)   + Pseudonüümitud isikukood (moodustatud Eesti isikukoodi või ees-, perenime, soo ja sünniaja järgi; vajalik erinevate registri andmete linkimiseks) * Elamis- ja töölubade register (eesmärk: vaadeldava kogumi moodustamine - SA-le laekuvad andmed kõikide isikute kohta, kellel on vaatlusaastal väljaantud elamisluba või –õigus ja need andmed on vajalikud riikliku statistika tegemiseks. Antud analüüsis on vaja antud andmetest välja filtreerida need isikud, kes on Eestisse tähtajalise elamisloaga, mis on mõeldud töötamiseks idu- või kasvuettevõttes)   + Elamisloa otsuse aluse nimetus (vajalik võtta need isikud, kellel on aluseks märgitud „VMS § 181 lg 1 p 12 töötamine - iduettevõttes“ või „VMS § 181 lg 2 p 6 - töötamine kasvuettevõttes“)   + Elamisloa otsuse liigi nimi (vajalik võtta need isikud, kellel on luba antud)   + Elamisloa kehtivuse alguse kuupäev (vajalik, et teha aastati statistikat)   + Elamisloa kehtivuse lõpu kuupäev (vajalik, et teha aastati statistikat)   + Sugu (vajalik juhul kui isikut ei ole rahvastiku statistilises registris, et teha statistikat soo järgi)   + Vanus (vajalik juhul kui isikut ei ole rahvastiku statistilises registris, et teha statistikat vanuse järgi)   + Pseudonüümitud isikukood (moodustatud Eesti isikukoodi või ees-, perenime, soo ja sünniaja järgi; vajalik erinevate registri andmete linkimiseks) * Rahvastiku statistiline register (eesmärk: valimi isikute kodakondsus, sünniriik, kõrgeim lõpetatud haridustase, samal aadressil elavad isikud, riiki saabumise aasta) – tegemist on Statistikaameti sisemise registriga   + Kodakondsus (vajalik, et teha statistikat kodakondsuse järgi)   + Sünniriik (vajalik, et teha statistikat sünniriigi järgi)   + Kõrgeim lõpetatud haridustase (vajalik, et teha statistikat kõrgeima haridustaseme järgi)   + Samal aadressil elavate isikute arv (vajalik, et teha statistikat leibkonnaliikmete arvu järgi)   + Riiki saabumise aasta (vajalik, et teha statistikat riiki saabumise aasta järgi)   + Sugu (vajalik, et teha statistikat soo järgi)   + Vanus (vajalik, et teha statistikat vanuse järgi)   + Pseudonüümitud kood (et rahvastikustatistilisest registrist võtta ainult need isikud, kes kuuluvad antud analüüsi valimisse) * Töötamise register (eesmärk: valimi isiku ameti(te) info Eestis, SA-le laekuvad andmed riikliku statistika tegemiseks)   + Amet (vajalik, et teha statistikat ametikohtade järgi)   + Töötamise alguse kuupäev (vajalik, et teada, millal isik vastaval ametikohal töötas ja kui kaua)   + Töötamise lõpu kuupäev (vajalik, et teada, millal isik vastaval ametikohal töötas ja kui kaua)   + Töötamise peatamise kuupäev (vajalik, et teada, millal isik vastaval ametikohal töötas ja kui kaua)   + Pseudonüümitud isikukood (moodustatud Eesti isikukoodi põhjal, et linkida teiste registritega ja võtta välja vajalik info) * Majandusüksuste statistiline register (ettevõtete taustaandmed) – tegemist on Statistikaameti sisemise registriga   + Pseudonüümitud isikukood (moodustatud Eesti isikukood või ees-, perenime, soo ja sünniaja järgi)   + Inimese osalus ettevõttes (siit saame info, kes valimi isikutest on loonud Eestis oma ettevõtte)   + Ettevõtte kood (vajalik, et saaks linkida ettevõtte kohta käivate andmetega) * Tulu- ja sotsiaalmaksu deklaratsiooni andmed (palk/tööjõukulu, tööjõumaksud)   + Pseudonüümitud isikukood (moodustatud Eesti isikukood või ees-, perenime, soo ja sünniaja järgi)   + Sissetuleku info (vajalik, et teha statistikat valimi isiku sissetuleku järgi) * Maksukohuslaste register (eesmärk: loodud ettevõtte maksude suurus, SA-le laekuvad andmed riikliku statistika tegemiseks) * Käibedeklaratsioonide andmed (käive, käibemaks, SA-le laekuvad andmed riikliku statistika tegemiseks) * Majandusaasta aruannete andmed (loodud ettevõtete lisandväärtus, SA-le laekuvad andmed riikliku statistika tegemiseks) |
| **9.4. Kas andmeandjatega (andmekogu vastutava töötlejaga) on konsulteeritud ning nad on valmis väljastama uuringu eesmärgi saavutamiseks vajalikud andmed?**    SA ja PPA-ga on konsulteeritud. SA on valmis teostama tellimustöö nende valduses olevate andmete põhjal, kuid lisaks olemasolevatele andmetele on analüüsi eesmärgist lähtudes vaja saada täiendavaid (Viisa iduettevõtluseks; VMS § 624) andmeid PPA-lt. Analüüsi eesmärgi saavutamiseks vajalikke andmeid ollakse valmis väljastama PPA poolt SA-le AKI nõusolekul. |

|  |
| --- |
| **10. Kas kogutud andmed pseudonümiseeritakse või anonümiseeritakse? Mis etapis seda tehakse? Kes viib läbi pseudonümiseerimise või anonümiseerimise** (vastutav töötleja, volitatud töötleja, andmeandja vms)**?**  **Kui andmeid ei pseudonümiseerita, siis selgitada, miks seda ei tehta.**  Statistikaamet pseudonümiseerib registriandmed koheselt, kui need andmed on neile laekunud. Pseudonüümimise võtit uuringu vastutavale töötlejale kättesaadavaks ei tehta. |
| **10.1. Loetlege pseudonümiseeritud andmete koosseis.**  Isikukoodi või selle puudumisel ees- ja perekonnanime, sünnikuupäeva ja soo alusel moodustatakse isikule pseudonüüm. Eemaldatakse isikukood, ees- ja perekonnanimi, kuid säilitatakse sünnikuupäev ja sugu.  Uuringu läbiviimiseks on vajalik kasutada järgmist andmete koosseisu:   * + Isikukood, eesnimi, perenimi, sugu, sünniaeg, et SA saaks luua pseudonüümitud isikukoodi   + Kodakondsus (vajalik, vajalik, et teha statistikat kodakondsuse järgi, sest neid isikuid ei ole rahvastiku statistilises registris)   + Sünniriik (vajalik, et teha statistikat sünniriigi järgi, sest neid isikuid ei ole rahvastiku statistilises registris)   + Viisa kehtivusaeg (vajalik, et teha aastate põhist statistikat)   + Töötamise liik (vajalik võtta need isikud, kellel liik on „töötamine iduettevõttes“ või „töötamine kasvuettevõttes“)   + Taotlemise alus (vajalik võtta need isikud, kellel alus on „viisa alusel“)   + Otsus (vajalik võtta need isikud, kellel otsus on „registreerimine“)   + Töötamise perioodid (vajalik, et teha aastate põhist statistikat)   + Sugu (vajalik juhul kui isikut ei ole rahvastiku statistilises registris, et teha statistikat soo järgi)   + Vanus (vajalik juhul kui isikut ei ole rahvastiku statistilises registris, et teha statistikat vanuse järgi)   + Pseudonüümitud isikukood (moodustatud Eesti isikukoodi või ees-, perenime, soo ja sünniaja järgi; vajalik erinevate registri andmete linkimiseks)   + Elamisloa otsuse aluse nimetus (vajalik võtta need isikud, kellel on aluseks märgitud „VMS § 181 lg 1 p 12 töötamine - iduettevõttes“ või „VMS § 181 lg 2 p 6 - töötamine kasvuettevõttes“)   + Elamisloa otsuse liigi nimi (vajalik võtta need isikud, kellel on luba antud)   + Elamisloa kehtivuse alguse kuupäev (vajalik, et teha aastate põhist statistikat)   + Elamisloa kehtivuse lõpu kuupäev (vajalik, et teha aastate põhist statistikat)   + Kõrgeim lõpetatud haridustase (vajalik, et teha statistikat kõrgeima haridustaseme järgi)   + Samal aadressil elavate isikute arv (vajalik, et teha statistikat leibkonnaliikmete arvu järgi)   + Riiki saabumise aasta (vajalik, et teha statistikat riiki saabumise aasta järgi)   + Pseudonüümitud kood (et rahvastikustatistilisest registrist võtta ainult need isikud, kes kuuluvad antud analüüsi valimisse)   + Amet (vajalik, et teha statistikat ametikohtade järgi)   + Töötamise alguse kuupäev (vajalik, et teada, millal isik vastaval ametikohal töötas ja kui kaua)   + Töötamise lõpu kuupäev (vajalik, et teada, millal isik vastaval ametikohal töötas ja kui kaua)   + Töötamise peatamise kuupäev (vajalik, et teada, millal isik vastaval ametikohal töötas ja kui kaua)   + Inimese osalus ettevõttes (siit saame info, kes valimi isikutest on loonud Eestis oma ettevõtte)   + Ettevõtte kood (vajalik, et saaks linkida ettevõtte kohta käivate andmetega)   + Sissetuleku info (vajalik, et teha statistikat valimi isiku sissetuleku järgi)   + Käibedeklaratsioonide andmed (käive, käibemaks, SA-le laekuvad andmed riikliku statistika tegemiseks) |
| **10.2. Kirjeldage pseudonümiseerimise protsessi ja vahendeid.**  **Kui kasutatakse koodivõtit, siis tuua välja, kes koodivõtit säilitab ja kui kaua säilitab.**  Isikukoodidega andmeid on Statistikaametis õigus vastu võtta ja töödelda ainult Andmehõive üksuse töötajatel. Saabunud andmed pseudonüümitakse, eemaldatakse nimed ja isikukoodid ning seejärel tehakse kättesaadavaks Statistikaameti teiste üksuste analüütikutele, kellele need andmed on vajalikud oma töö teostamiseks. Pseudonüümimise koodivõti säilitatakse Statistikaametis, järgides kõiki Statistikaameti poolt välja töötatud turvanõudeid, ligipääsupiiranguid ja andmekaitse põhimõtteid. Lisaks Statistikaametile pole ühelgi teisel asutusel pseudonüümimise koodivõtmele ligipääsu. |
| **10.3. Tooge välja pseudonümiseeritud andmete säilitamise aeg ja põhjendus.**  **Kui andmeid ei pseudonümiseerita, siis tuua välja andmete kustutamise tähtaeg.**  *Vähemalt kvartali ja aasta täpsusega.*  Tellimustöö jaoks kokku pandud ja taaskasutamiseks antud andmestikus olevad andmed antakse üle tellijale. Algandmeid säilitatakse pärast seda veel kaks kuud. Algandmete säilitamine 2 kuu jooksul on vajalik tellija taotlusel uuringu andmete kontrollimiseks, nende kehtivuse hindamiseks ning võimalike paranduste tegemiseks Statistikaameti poolt. Muul eesmärgil selle aja jooksul andmeid ei töödelda. Pärast nimetatud aega algandmed kustutatakse, mille kohta esitab vastutav töötleja AKI-le kinnituskirja. |

|  |  |
| --- | --- |
| **11. Kas andmesubjekti teavitatakse isikuandmete töötlemisest?**  ***Jah/ei*** | Andmesubjekte teavitatakse uuringu läbiviimisest avaliku veebi (<https://startupestonia.ee/>) kaudu. |
| 11.1. Kui vastasite ei, siis palun põhjendage[[5]](#footnote-6) |  |
| **11.2. Kui vastasite jah, siis kirjeldage, kuidas teavitatakse.** | - |
| **11.3. Kust on leitavad andmekaitsetingimused[[6]](#footnote-7)?** | Startup Estonia tegevusi, sh startup viisa meedet viib ellu EIS, kelle andmekaitsetingimused on leitavad siit: [Andmekaitsetingimused - Startup Estonia](https://startupestonia.ee/et/andmekaitsetingimused/). |

|  |  |
| --- | --- |
| **12. Kas isikuandmeid edastatakse kolmandatesse riikidesse[[7]](#footnote-8)**  *Jah/ei. Kui vastate küsimusele jah, siis täita ka järgnevad lahtrid.* | *Ei* |
| **12.1. Loetlege riigid, kuhu isikuandmeid edastatakse.** | *-* |
| **12.2. Milliseid lisakaitsemeetmeid kasutatakse?** | *-* |

**Kinnitan, et taotluses esitatud andmed vastavad tegelikkusele.**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_**

*(allkirjastaja ees- ja perenimi)[[8]](#footnote-9) (allkiri ja kuupäev)*

**Taotluse lisad[[9]](#footnote-10):**

|  |  |
| --- | --- |
| Lisa 1: *Seaduse alusel loodud valdkonnapõhise eetikakomitee seisukoht (juhul, kui on olemas)* | - |
| Lisa 2: *Hankeleping ja/või tehniline kirjeldus* | - |
| Lisa 3: *Nõusoleku võtmise vorm või selle kavand* | - |
| Lisa 4: *Küsimustik või selle kavand* | - |

1. IKS § 6 lg 4 - kui uuringus töödeldakse eriliiki isikuandmeid, on vajalik ka eetikakomitee kooskõlastus. [↑](#footnote-ref-2)
2. Vastutav töötleja on uuringu läbiviija (tellija). Juhul, kui vastutav töötleja kasutab uuringu läbiviimisel teisi isikuid ja asutusi, siis on need teised isikud ja asutused volitatud töötlejad. [↑](#footnote-ref-3)
3. Volitatud töötlejate loetelu peab olema ammendav ehk kõik volitatud töötlejad peavad olema nimetatud. Kui taotluse esitaja on volitatud töötleja, peab taotlusele olema lisatud dokument, kust nähtub, et vastutav töötleja on volitatud töötlejale andnud volituse inspektsioonile taotluse esitamiseks. [↑](#footnote-ref-4)
4. Isikuandmete edastamine on lubatud üksnes sellisesse riiki, millel on piisav andmekaitse tase (Euroopa Liidu liikmesriigid; Euroopa Majanduspiirkonna lepinguga ühinenud riigid; riigid, mille isikuandmete kaitse tase on Euroopa Komisjoni poolt hinnatud piisavaks). Kui kasutatava keskkonna server ei asu piisava andmekaitsetasemega riigis, saab isikuandmete edastamine toimuda isikuandmete kaitse üldmääruse (IKÜM) artiklite 44-50 alusel. Täiendav teave: <https://www.aki.ee/isikuandmed/andmetootlejale/isikuandmete-edastamine-valisriiki>. Kui kasutatava keskkonna server asub riigis, mis ei ole piisava andmekaitse tasemega, tuleb täita ka taotluse punkt 12. Edastamine tähendab ka isikuandmete hoidmist serveris. [↑](#footnote-ref-5)
5. Isikuandmete töötlemisest teavitamise kohustus tuleneb IKÜM-st, teavitamata jätmine on põhjendatud väga erandlikel juhtudel. [↑](#footnote-ref-6)
6. IKÜM-i kohaselt tuleb andmesubjektile esitada isikuandmete töötlemise kohta teave ehk nn andmekaitsetingimused, mis peavad vastama IKÜM art 12 – 14 sätestatule. [↑](#footnote-ref-7)
7. Isikuandmete edastamine on lubatud üksnes sellisesse riiki, millel on piisav andmekaitse tase (Euroopa Liidu liikmesriigid; Euroopa Majanduspiirkonna lepinguga ühinenud riigid; riigid, mille isikuandmete kaitse tase on Euroopa Komisjoni poolt hinnatud piisavaks). Isikuandmete nn kolmandatesse riikidesse edastamine toimub IKÜM artiklite 44-50 alusel. Täiendav teave: <https://www.aki.ee/isikuandmed/andmetootlejale/isikuandmete-edastamine-valisriiki>. [↑](#footnote-ref-8)
8. Taotluse saab allkirjastada vaid isik, kellel on vastava asutuse/ettevõtte esindusõigus või teda on volitatud taotlust esitama. Kui allkirjastaja on volitatud taotlust esitama, siis esitada volitust tõendav dokument (volikiri, leping vms). [↑](#footnote-ref-9)
9. Kui nimetatud lisasid ei ole, siis palume need kustutada. [↑](#footnote-ref-10)